ગયા અઠવાડિયે પ્રેસિડન્ટ તરફથી મહારાષ્ટ્ર હાઉસિંગ (રેગ્યુલેશન ઍન્ડ ડેવલપમેન્ટ) ઍક્ટ, ૨૦૧૨ને સંમતિ મળતાં હવે ઘર ખરીદનારા ગ્રાહકો વધુ સારો લાભ મેળવી શકશે. આ નવો કાયદો અમલમાં મૂકવાનો હેતુ એ છે કે એને લીધે ડેવલપર્સ તેમ જ બિલ્ડરની કોઈ પણ પ્રકારની ખોટી બાબતોનો ભોગ ગ્રાહક ન બને. રાજ્ય માટે આ એક ખરેખર બિરદાવી શકાય એવું પગલું છે, કારણ કે અહીં રિયલ એસ્ટેટના ભાવ દુનિયાના સૌથી વધુ ભાવમાંના એક ગણાય છે.